ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028080

ขอให้ปรับปรุงระบบการให้บริการของพนักงานรักษาความปลอดภัยประจำโรงพยาบาลสิรินธร แขวงประเวศ เขตประเวศ กรุงเทพมหานคร  เนื่องจากวันที่ 11 กรกฎาคม 2566 เวลาประมาณ 12.00 น. เป็นต้นไป ผู้ร้องได้พามารดาไปยังโรงพยาบาลดังกล่าว เพื่อพบแพทย์ ซึ่งหลังจากตรวจรักษาเรียบร้อยแล้วนั้น ผู้ร้องได้พามารดามารอรถแท็กซี่สาธารณะ บริเวณจุดรอ ซึ่งอยู่หน้าประตูทางเข้าโรงพยาบาลฯ และขณะที่นั่งรอรถแท็กซี่ฯ อยู่นั้น พบว่าจะมีผู้ป่วย ซึ่งเป็นผู้สูงอายุ มีอายุประมาณ 80-90 ปี , คนท้อง หรือ หญิงสาวที่เพิ่งผ่านการคลอดอุ้มลูกมานั่งรอรถอยู่บริเวณที่กางเต็นท์ โดยในขณะนั้น พบว่าพนักงานรักษาความปลอดภัย เป็นแรงงานต่างด้าว (ไม่ทราบรายละเอียดรูปพรรณสัณฐาน) ได้ทำการเรียกรถแท็กซี่ฯ ให้กับผู้ป่วยที่สามารถเดินได้ตามปกติใช้บริการก่อน โดยไม่ได้สนใจผู้ป่วยที่เป็นผู้สูงอายุ ,คนท้อง หรือหญิงสาวที่เพิ่งผ่านการคลอดฯ ที่นั่งรอรถแท็กซี่ฯ เพื่อใช้บริการในการเดินทางกลับบ้านเช่นกัน นอกจากนั้นยังพบว่าพนักงานรักษาความปลอดภัย มีพฤติกรรมไม่สนใจ ไม่มีการพยุงผู้ป่วย ปล่อยให้ผู้ป่วยรอรถนาน และยังมีพฤติกรรมที่ยืนหัวเราะ ประกอบกับผู้ร้องแจ้งว่าก่อนหน้านี้ ในช่วงเวลา 09.00 น. เป็นต้นไป ผู้ร้องพบเห็นมีเจ้าหน้าที่บุรุษพยาบาลของโรงพยาบาลฯ เป็นบุคคลเพศชาย จำนวน 2 คน บุคคลที่ 1 (ไม่ทราบชื่อ-นามสกุล) อายุประมาณ 30-40 ปี ศีรษะล้าน สวมใส่ชุดบุรุษพยาบาล กางเกงขายาว  บุคคลที่ 2 (ไม่ทราบชื่อ-นามสกุล) อายุประมาณ 30-40 ปี ตัดผมรองทรง สวมใส่เสื้อสีน้ำเงินเข้มๆ ได้ทำการยืนสูบบุหรี่ไฟฟ้า บริเวณทางลงอยู่หน้าห้องอีอาร์ ซึ่งบริเวณดังกล่าวเป็นจุดห้ามสูบบุหรี่ (มีป้ายห้ามสูบบุหรี่ชัดเจน) และยังเป็นจุดที่จัดไว้สำหรับจอดรถเข็น นอกจากนั้นยังพบเห็นบุรุษพยาบาล มีการเข็นรถเข็นอย่างรวดเร็ว โดยไม่เกรงว่ารถเข็นจะชำรุดหรือไม่ เบื้องต้นผู้ร้องแจ้งเรื่องไปยังเจ้าหน้าที่ประชาสัมพันธ์ของโรงพยาบาลฯ ซึ่งทางเจ้าหน้าที่ฯ แจ้งว่าให้สนทนากับเจ้าหน้าที่รักษาความปลอดภัยด้วยตนเอง จากกรณีดังกล่าวผู้ร้องเห็นว่าพนักงานรักษาความปลอดภัยฯ คนดังกล่าวแสดงพฤติกรรมไม่เหมาะสม ส่งผลให้ผู้ร้องและประชาชนที่เข้าไปใช้บริการได้รับความเดือดร้อน ไม่ได้รับความพึงพอใจในการให้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงระบบการให้บริการของพนักงานรักษาความปลอดภัยประจำโรงพยาบาลฯ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata